மோடி அவர்களின் திருச்சி கூட்டத்துக்குப் பின், அங்கு கூடிய கூட்டத்தைப் பார்த்து பா.ஜ.க.வினர் நமக்கு வெற்றி நிச்சயம் என்று மதார்ப்பில் இருந்துவிடக் கூடாது. இனிமேல்தான் அவர்கள் முழு மூச்சுடன் வேலை பார்க்க வேண்டும். மக்களைக் குறிப்பாக படித்தவர்கள், பெண்கள், இளைஞர்கள் இவர்களைப் பார்த்து பேச வேண்டும். இலவசங்களுக்காக விலை போக வாய்ப்பு உடைய மக்களிடம் சென்று இலவசங்கள் வேறு, மக்களின் எதிர்காலம் வேறு ஆகையால் நல்லாட்சிக்கு வாக்களியுங்கள், ஊழல் அற்ற நேர்மையாளர்களுக்கு வாக்களியுங்கள் என்று திரும்பத் திரும்பச் சென்று சொல்ல வேண்டும். உழைத்தால் நிச்சயம் பலன் உண்டு. தூங்காதிருக்க வேண்டும், விழிப்போடு இருந்து தேர்தல் தில்லுமுல்லுகளை முறியடிக்க வேண்டும் அதற்காக ஏவிவிடப்படும் வன்முறைகளைக்கூட எதிர்கொள்ள பயிற்சி பெறுதல் அவசியம். வெற்றி நிச்சயம்.